CELEX: 32007D0409
Language: et
Date: 2007-06-11 00:00:00
Title: 2007/409/EÜ: Nõukogu otsus, 11. juuni 2007 , millega muudetakse otsust 2004/585/EÜ, millega asutatakse ühise kalanduspoliitika raames piirkondlikud nõuandekomisjonid

15.6.2007   
            
            
               ET
            
            
               Euroopa Liidu Teataja
            
            
               L 155/68
            
         
      NÕUKOGU OTSUS,
   11. juuni 2007,
   millega muudetakse otsust 2004/585/EÜ, millega asutatakse ühise kalanduspoliitika raames piirkondlikud nõuandekomisjonid
   (2007/409/EÜ)
   EUROOPA LIIDU NÕUKOGU,
   võttes arvesse Euroopa Ühenduse asutamislepingut, eriti selle artiklit 37,
   võttes arvesse komisjoni ettepanekut,
   võttes arvesse Euroopa Parlamendi arvamust,
   ning arvestades järgmist:
   
               (1)
            
            
               Nõukogu 20. detsembri 2002. aasta määrusega (EÜ) nr 2371/2002 ühisele kalanduspoliitikale vastava kalavarude kaitse ja säästva kasutamise kohta (1) ning eelkõige selle artiklitega 31 ja 32 nähakse piirkondlike nõuandekomisjonide moodustamisega ette uued sidusrühmade osalemise viisid ühises kalanduspoliitikas.
            
         
               (2)
            
            
               Otsuses 2004/585/EÜ (2) määratletakse ühine raamistik, mida peavad järgima kõik piirkondlikud nõuandekomisjonid.
            
         
               (3)
            
            
               Otsuse 2004/585/EÜ artiklis 9 sätestatakse ühenduse finantsabi andmine piirkondlikele nõuandekomisjonidele nende tõhusa toimimise tagamiseks ning suulise ja kirjaliku tõlke kulude katmiseks.
            
         
               (4)
            
            
               Piirkondlikud nõuandekomisjonid pakuvad komisjonile ja liikmesriikidele ühise kalanduspoliitika alast nõustamist ning tagavad sidusrühmade tõhusa kaasamise, mis on uuendatud ühise kalanduspoliitika üks põhisambaid ja hea valitsemistava eeldusi.
            
         
               (5)
            
            
               Piirkondlikke nõuandekomisjone tuleks seetõttu käsitleda Euroopa Liidu üldistes huvides tegutsevate asutustena komisjoni 23. detsembri 2002. aasta määruse (EÜ, Euratom) nr 2342/2002 (millega kehtestatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 üksikasjalikud rakenduseeskirjad) (3) artikli 162 punkti b tähenduses.
            
         
               (6)
            
            
               Piirkondlikele nõuandekomisjonidele tuleb piisava ja pideva rahastamise abil tagada finantsstabiilsus, et neil oleks võimalik tõhusalt jätkata oma nõuandvat rolli ühise kalanduspoliitika elluviimisel.
            
         
               (7)
            
            
               Piirkondlikele nõuandekomisjonidele laekuvate ühenduse vahendite haldamise lihtsustamiseks oleks vaja koondada kõik kulutused ühe finantsvahendi alla.
            
         
               (8)
            
            
               Pidades silmas piirkondlikele nõuandekomisjonidele eraldatud ühenduse finantsabi, on oluline, et komisjonil oleks võimalik lisaks auditeerimisele kontrollida igal ajal ka seda, kas piirkondlikud nõuandekomisjonid tegutsevad kooskõlas neile määratud ülesannetega.
            
         
               (9)
            
            
               Seega tuleks otsust 2004/585/EÜ vastavalt muuta,
            
         ON TEINUD JÄRGMISE OTSUSE:
   Artikkel 1
   Nõukogu otsust 2004/585/EÜ muudetakse järgmiselt.
   
               1.
            
            
               Artikkel 9 asendatakse järgmisega:
               „Artikkel 9
               Rahastamine
               1.   Piirkondlik nõuandekomisjon, mis on juriidiline isik, võib taotleda ühenduse finantsabi Euroopa Liidu üldistes huvides tegutseva asutusena komisjoni 23. detsembri 2002. aasta määruse (EÜ, Euratom) nr 2342/2002 (millega kehtestatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 üksikasjalikud rakenduseeskirjad) (4) artikli 162 punkti b tähenduses.
               2.   Komisjon sõlmib kõigi piirkondlike nõuandekomisjonidega toetuslepingu nende tegevuskulude, sealhulgas suulise ja kirjaliku tõlke kulude katmiseks vastavalt II lisale.
            
         
               2.
            
            
               Lisatakse järgmine artikkel:
               „Artikkel 9a
               Komisjoni kontrollid
               Komisjon võib teostada kõiki kontrolle, mida ta vajalikuks peab, et tagada määruses (EÜ) nr 2371/2002 ja käesolevas otsuses piirkondlikele nõuandekomisjonidele määratud ülesannete täitmine.”
            
         
               3.
            
            
               II lisa asendatakse käesoleva otsuse lisaga.
            
         Artikkel 2
   Käesolev otsus jõustub seitsmendal päeval pärast selle avaldamist Euroopa Liidu Teatajas.
   
      Luxembourg, 11. juuni 2007
      
         
            Nõukogu nimel
         
         
            eesistuja
         
         H. SEEHOFER
         
      
   
   
      (1)  EÜT L 358, 31.12.2002, lk 59.
   
      (2)  ELT L 256, 3.8.2004, lk 17.
   
      (3)  EÜT L 357, 31.12.2002, lk 1. Määrust on viimati muudetud määrusega (EÜ, Euratom) nr 478/2007 (ELT L 111, 28.4.2007, lk 13).
   
      (4)  EÜT L 357, 31.12.2002, lk 1. Määrust on viimati muudetud määrusega (EÜ, Euratom) nr 478/2007 (ELT L 111, 28.4.2007, lk 13).”
   
      LISA
      
         
            „II LISA
            Ühenduse toetus piirkondlike nõuandekomisjonide kulude katmiseks
            Ühendus annab rahalist toetust piirkondlike nõuandekomisjonide kui Euroopa Liidu üldistes huvides tegutsevate asutuste tegevuskulude osaliseks katmiseks. Igale piirkondlikule nõuandekomisjonile tegevuskuludeks eraldatav ühenduse toetus ei ületa 90 % piirkondliku nõuandekomisjoni tegevuseelarvest. Järgmistel aastatel jääb rahaline toetus kestma ja sõltub eraldatud eelarvevahenditest. Komisjon sõlmib igaks aastaks iga piirkondliku nõuandekomisjoniga „tegevustoetuse lepingu”, milles sätestatakse toetuse andmise täpsed tingimused ja kord.
            Abikõlblikud kulud koosnevad kuludest, mis on vajalikud piirkondlike nõuandekomisjonide normaalse tegevuse tagamiseks ja võimaldavad neil saavutada oma eesmärke. Ühendus annab toetust vaid tegelike kulude osas tingimusel, et toetust antakse ka muudest finantseerimisallikatest.
            Abikõlblikud on järgmised otsesed kulud:
            
                        —
                     
                     
                        personalikulud (igapäevased projektiga tegelemise tööjõukulud);
                     
                  
                        —
                     
                     
                        nõupidamisruumide kulud;
                     
                  
                        —
                     
                     
                        kulud uutele või kasutatud seadmetele;
                     
                  
                        —
                     
                     
                        materjali ja tarvikute kulud;
                     
                  
                        —
                     
                     
                        liikmetele teabe levitamise kulud;
                     
                  
                        —
                     
                     
                        piirkondlike nõuandekomisjonide koosolekutel osalevate ekspertide reisi- ja majutuskulud (vastavalt komisjoni talituste sätestatud tariifidele ja reeglitele);
                     
                  
                        —
                     
                     
                        auditeerimiskulud;
                     
                  
                        —
                     
                     
                        suulise ja kirjaliku tõlke kulud;
                     
                  
                        —
                     
                     
                        ettenägematute kulude reserv, mis ei ületa 5 % abikõlblikest otsestest kuludest.”